திருத்துறைப்பூண்டியில் நடைபெற்ற கருப்புச் சட்டை மாநாடு - அந்த மாநாட்டின் திறப்பாளர் திருவாரூர் இளைஞர் மு.கருணாநிதிதான். உடல் முழுவதும் கொப்புளங்கள் (அம்மை நோய்ப் பாதிப்பால்). ஆனால், அதைச் சிறிதும் பொருட்படுத்தாமல், அதனை மறைக்கும் வகையில் செருவாணி உடை அணிந்து வந்து அம்மாநாட்டில் மார்புப் புடைக்க வீர உரை நிகழ்த்தியதை நினைவூட்டினார் கழகத் தலைவர். (இன்றைய இளைய உலகம் - அதிலும் குறிப்பாக திராவிட இயக்க இளைஞர்கள், மாணவர் பட்டாளம் - எண்ணவும், செயலாக்கம் பெறவும் ஆசிரியரின் நினைவூட்டல் பயன்படட்டும்! பயன்படவும் வேண்டும்).